ຄະນະນັກຂ່າວແຫ່ງ ສປປ ລາວ ມາຢ້ຽມຢາມ ແລະເຮັດວຽກຢູ່ໜັງສືພິມກອງທັບປະຊາຊົນຫວຽດນາມ
ກປ.ອອນໄລ - ຕອນບ່າຍວັນທີ 30 ພຶດສະພາ, ທີ່ສໍານັກງານໜັງສືພິມກອງທັບປະຊາຊົນຫວຽດນາມ, ເຮືອນເລກທີ 7 ຖະໜົນ ຟານດິ່ງຟຸ່ງ, ຮ່າໂນ້ຍ, ຄະນະນັກຂ່າວແຫ່ງ ສປປ ລາວ ໂດຍທ່ານ ປິ່ນປາດຖະໜາ ພັນທະມາລີ ຫົວໜ້າກົມສື່ມວນຊົນ ແຫ່ງ ສປປ ລາວ ໄດ້ມີການຢ້ຽມຢາມ ແລະເຮັດວຽກກັບໜັງສືພິມກອງທັບປະຊາຊົນຫວຽດນາມ. ຕ້ອນຮັບຄະນະນັກຂ່າວ, ຝ່າຍໜັງສືພິມກອງທັບປະຊາຊົນຫວຽດນາມ ມີທ່ານພົົນຈັດຕະວາ ຟ້າມວັນຮ໋ວນ
ເລຂາຄະນະພັກ, ຫົວໜ້າບັນນາທິການໃຫຍ່ໜັງສືພິມກອງທັບປະຊາຊົນຫວຽດນາມ.
ທີ່ການຕ້ອນຮັບ, ທ່ານພົົນຈັດຕະວາ ຟ້າມວັນຮ໋ວນ ໄດ້ແນະນໍາໂດຍສັງເຂບກ່ຽວກັບບັນດາຈຸດພື້ນຖານໃນໄລຍະທາງເກືອບ 68 ປີແຫ່ງການສ້າງສາ, ພັດທະນາ ແລະເຕີບໃຫຍ່ຂອງໜັງສືພິມກອງທັບປະຊາຊົນຫວຽດນາມ. ປັດຈຸບັນ, ໜັງສືພິມກອງທັບປະຊາຊົນຫວຽດນາມ ມີບັນດາສື່ສິ່ງພິມ: ໜັງສືພິມລາຍວັນ; ໜັງສືພິມລາຍອາທິດ; ໜັງສືພິມລາຍເດືອນ (ເຫດການ ແລະພະຍານຫຼັກຖານ) ແລະໜັງສືພິມກອງທັບປະຊາຊົນເອເລັກໂຕນິກ.
ດ້ວຍເປົ້າໝາຍຜັນຂະຫຍາຍການສ້າງໜັງສືພິມກອງທັບປະຊາຊົນຫວຽດນາມ ກາຍເປັນອົງການສື່ມວນຊົນຫຼາຍປະເພດ, ກໍານົດທິດຫາງສຽງ, ຕາມແຜນຮ່າງ “ກຳນົດແຜນການພັດທະນາ ແລະຄຸ້ມຄອງສື່ມວນຊົນທົ່ວປະເທດເຖິງປີ 2025” ຂອງລັດຖະບານ, ກົງກັບໂອກາດສະເຫຼີມສະຫຼອງ 128 ປີແຫ່ງວັນຄ້າຍວັນເກີດປະທານ ໂຮ່ຈິມິນ, ໜັງສືພິມກອງທັບປະຊາຊົນເອເລັກໂຕນິກໄດ້ຈັດທົດລອງເວັບໄຊສະເພາະ video-audio.
ຕາມທ່ານພົົນຈັດຕະວາ ຟ້າມວັນຮ໋ວນ ແລ້ວ, ໜັງສືພິມກອງທັບປະຊາຊົນຫວຽດນາມ ຍາມໃດກໍ່ເອົາໃຈໃສ່ເປັນພິເສດເຖິງການໂຄສະນາກ່ຽວກັບແນວທາງ, ທັດສະນະ, ນະໂຍບາຍຂອງພັກ ແລະລັດຫວຽດນາມ, ກ່ຽວກັບເສດຖະກິດ-ສັງຄົມ, ກ່ຽວກັບການປ້ອງກັນຊາດ-ປ້ອງກັນຄວາມສະຫງົບ, ບັນດາການເຄື່ອນໄຫວຂອງກໍາລັງປະກອບອາວຸດ.
ໂດຍປະຕິບັດແນວທາງພົວພັນຕ່າງປະເທດຂອງພັກ ແລະລັດຫວຽດນາມ, ໜັງສືພິມກອງທັບປະຊາຊົນຫວຽດນາມ ໄດ້ສະຫງວນປະລິມານສ່ວນໃຫຍ່ເພື່ອໂຄສະນາກ່ຽວກັບສະພາບໂລກ, ບັນດາປະເທດໃນຂອບເຂດທົ່ວໂລກ, ພິເສດແມ່ນໂຄສະນາກ່ຽວກັບປະເທດຊາດ ແລະປະຊາຊົນ, ບັນດາຜົນງານພົ້ນເດັ່ນຂອງປະເທດລາວ ອ້າຍນ້ອງກໍ່ຄືສາຍພົວພັນແບບພິເສດຫວຽດນາມ-ລາວ.
ຕາງໜ້າຄະນະນັກຂ່າວແຫ່ງ ສປປ ລາວ, ທ່ານ ປິ່ນປາດຖະໜາ ພັນທະມາລີ ມີຄວາມປິຕິຊົມຊື່ນຊົມເມື່ອໄດ້ເຫັນປະຈັກຕາການເຕີບໃຫຍ່ເຂັ້ມແຂງຂອງໜັງສືພິມກອງທັບປະຊາຊົນຫວຽດນາມ, ກໍ່ຄືບັນດາການປະກອບສ່ວນສໍາຄັນຂອງໜັງສືພິມສໍາລັບປະເທດຫວຽດນາມ ແລະການປະກອບສ່ວນໃຫ້ແກ່ສາຍພົວພັນຫວຽດນາມ-ລາວ. ຄະນະນັກຂ່າວແຫ່ງ ສປປ ລາວ ກໍ່ຖືວ່າ, ການມາຢ້ຽມຢາມ ແລະເຮັດວຽກຢູ່ຫວຽດນາມ ເວົ້າລວມ, ຢູ່ໜັງສືພິມກອງທັບປະຊາຊົນຫວຽດນາມ ເວົ້າສະເພາະຈະນໍາມາເຊິ່ງບັນດາຄຸນຄ່າພຶດຕິກໍາຕົວຈິງທີ່ມີປະໂຫຍດໃຫ້ແກ່ບັນດານັກຂ່າວ ລາວ.
ແປໂດຍ: ຫງວຽນກຸກ